stanford-oval/wikipedia huggingface dataset:
X-Men: Dark Phoenix
Tuotanto > Esituotanto

Kinberg sanoi maaliskuun 2017 alussa, että hän ja tuottaja Hutch Parker olivat aloittaneet valmistelut elokuvan tuotantoa varten ja että Supernova oli vain jatko-osalle käytetty koodinimi. Hän sanoi, että elokuvan tarinasta oli alettu keskustella jo Apocalypsen jälkituotannon aikana, ja että he halusivat tehdä ”jotain rohkeaa ja radikaalia laajentaakseen universumia samalla tavalla kuin Logan tuntui rohkealta ja radikaalilta sekä varmasti myös Deadpool.” Fox julkisti huhtikuussa elokuvan virallisen lisänimen Dark Phoenix ja ilmoitti viralliseksi ensi-iltapäivämääräksi 2. marraskuuta 2018. Fassbender vihjaili toukokuussa palaavansa elokuvaan, ja Parker vihjaili Roguen nuoremman version esiintyvän, ja että elokuva tutkisi Pimeän Feeniksin tarun kosmisia elementtejä.
Kesäkuussa 2017 avaruusoliorotu Shi’arin huhuttiin esiintyvän elokuvassa, ja Angelina Joliea kaavailtiin näyttelijäksi elokuvaan, vaikka hänen ei odotettu suostuvan. Jessica Chastainia kaavailtiin saman hahmon rooliin. Fox vahvisti Kinbergin elokuvan ohjaajaksi ja että Lawrence, Fassbender, McAvoy ja Hoult palaisivat näyttelemään vielä yhteen elokuvaan. Turnerin lisäksi Apocalypsen näyttelijöistä palasivat myös Alexandra Shipp, Tye Sheridan ja Kodi Smit-McPhee, Kinbergin, Singerin, Parkerin ja Lauren Shuler Donner paljastuessa elokuvan tuottajiksi. Silloin Chastain osallistui neuvotteluihin elokuvan roiston, Feeniksin voimien hyödyntämiseen pyrkivän avaruusolennon, rooliin. Elokuvan käsikirjoituksen sanottiin ”veistettävän lähemmäksi” Chris Claremont and John Byrnen toteuttamaa alkuperäistä Pimeän Feeniksin tarua kuin Viimeinen kohtaaminen. Lisäksi paljastettiin, että Dazzler esiintyisi elokuvassa, kun häneen viittaava kohtaus oli poistettu Apocalypsesta.
Tuotanto > Kuvaukset

Kuvaukset alkoivat 28. kesäkuuta 2017 Montrealissa. Ennen kesäkuun loppua Evan Petersin vahvistettiin palaavan näyttelemään Elohopeaa ja Lamar Johnson valittiin toistaiseksi tuntemattomaan rooliin. Elokuun alussa Chastain vahvisti olevansa mukana elokuvassa. Syyskuussa Daniel Cudmore vahvisti esiintyvänsä elokuvassa, mutta ei kertonut palaako Kolossin rooliin vai näytteleekö uutta hahmoa. Chastain paljasti, ettei hänen roolihahmonsa olekaan Lilandra, vaan hänestä ja monista muista Marvel-hahmoista vaikutteita ottanut täysin uusi hahmo. Olivia Munn sanoi alun perin palaavansa Tajunnan rooliin, mutta kertoi helmikuussa 2019, ettei voinut tehdä niin The Predatorin kuvausaikataulujen vuoksi. Kuvaukset päättyivät 14. lokakuuta 2017.
Tuotanto > Jälkituotanto

Huhtikuun lopulla Foxin paneeli vuoden 2018 CinemaConissa paljasti elokuvan ensimmäisen logon. Elokuvan nimen alussa ei ollut sanaa ”X-Men”, mutta logossa sanan Phoenix X:n ympärillä oli tulenpunainen kehä. Kansainvälisesti elokuva kuitenkin julkaistiin nimellä X-Men: Dark Phoenix.
Julkaisu

X-Men: Dark Phoenix sai Suomessa ja Yhdysvalloissa teatteriensi-iltansa 7. kesäkuuta 2019. Edelliset suunnitellut ensi-iltapäivämäärät olivat 2. marraskuuta 2018 ja 14. helmikuuta 2019.
Tulevaisuus

Kinberg sanoi toukokuussa 2016 toivoneensa Dark Phoenixin olevan ensimmäinen osa uutta trilogiaa, joka kertoo alkuperäisten elokuvien hahmojen nuoruudesta. Disneyn tehtyä tarjous 21st Century Foxin ostamisesta joulukuussa 2017, Disneyn toimitusjohtaja Bob Iger sanoi, että Ryhmä-X:stä tulisi osa Marvel Cinematic Universea. Maaliskuussa 2019 Kinberg kuitenkin väitti, että Dark Phoenixin oli alun perinkin tarkoitus olla X-Men-elokuvasarjan viimeisiä elokuvia.
Aiheesta muualla

X-Men: Dark Phoenix Internet Movie Databasessa (englanniksi)
X-Men (elokuva)

| X-Men |
| --- | --- |

Ohjaaja:  Bryan Singer
Käsikirjoittaja:  David Hayter Tom DeSanto Bryan Singer
Perustuu:  Jack Kirbyn ja Stan Leen sarjakuvaan Ryhmä-X
Tuottaja:  Lauren Shuler Donner Ralph Winter
Säveltäjä:  Michael Kamen
Kuvaaja:  Newton Thomas Sigel
Leikkaaja:  Steven Rosenblum Kevin Sitt John Wright
Tuotantosuunnittelija:  John Myhre
Pukusuunnittelija:  Louise Mingenbach
Pääosat:  Hugh Jackman Patrick Stewart Ian McKellen Halle Berry Famke Janssen James Marsden Bruce Davison Rebecca Romijn-Stamos Ray Park Tyler Mane Anna Paquin
Valmistustiedot
Valmistusmaa:  Yhdysvallat
Tuotantoyhtiö:  Marvel Entertainment Group Bad Hat Harry Productions The Donners' Company
Levittäjä:  20th Century Fox
Ensi-ilta:   14. heinäkuuta 2000  1. syyskuuta 2000
Kesto:  104 minuuttia
Alkuperäiskieli:  englanti
Budjetti:  75 000 000 dollaria
Tuotto:  296 339 527 dollaria
Seuraaja:  X-Men 2
Aiheesta muualla
IMDb 
Elonet
AllMovie
Infobox OKNimi-testi OK: 
X-Men on vuoden 2000 ensi-iltansa saanut yhdysvaltalainen supersankarielokuva, joka perustuu Marvel Comicsin luomaan suosittuun supersankariryhmään Ryhmä-X. Se on X-Men -elokuvasarjan ensimmäinen osa, ja sen jatko-osina ovat ilmestyneet X-Men 2 (2003) ja X-Men: Viimeinen kohtaaminen (2006). Elokuvan ohjasi Bryan Singer ja käsikirjoitti David Hayter. Pääosissa näyttelevät Patrick Stewart, Hugh Jackman, Ian McKellen, Halle Berry, Famke Janssen, James Marsden, Bruce Davison, Rebecca Romijn-Stamos, Ray Park, Tyler Mane ja Anna Paquin. Elokuva kertoo kuinka mutantit Wolverine ja Rogue joutuvat keskelle Professori Xavierin johtaman Ryhmä-X:n sekä Magneton johtaman Mutanttien Veljeskunnan välistä konfliktia.
Orion Picturesin aloitti X-Menin kehittämisen aikoinaan vuonna 1984. Yhdessä vaiheessa neuvotteluihin osallistuivat James Cameron ja Kathryn Bigelow. Vuonna 1994 Ryhmä-X:n elokuvaoikeudet siirtyivät 20th Century Foxille, minkä jälkeen Andrew Kevin Walker, John Logan, Joss Whedon ja Michael Chabon toteuttivat elokuvalle useita käsikirjoituksia. Singer valittiin ohjaajaksi vuonna 1996 ja teki uudelleen elokuvan käsikirjoituksen Ed Solomonin, Tom DeSanton, Christopher McQuarrien ja Hayterin kanssa. X-Men oli myös Hugh Jackmanin ensimmäinen Hollywood-elokuva, ja hänet valittiin Wolverinen rooliin viime hetkellä, kuvausten kestettyä jo kolme viikkoa. Kuvaukset sijoittuivat lähinnä Torontoon, alkaen 22. syyskuuta 1999 ja päättyen 3. maaliskuuta 2000.
Näyttelijät

| 0 | 1 | 2 |
| --- | --- | --- |
|  Patrick Stewart  | … |  Charles Xavier / Professori X   |
|  Hugh Jackman  | … |  Logan / Wolverine   |
|  Ian McKellen  | … |  Erik Lehnsherr / Magneto   |
|  Halle Berry  | … |  Storm|Ororo Munroe / Storm   |
|  Famke Janssen  | … |  Tohtori Jean Grey   |
|  James Marsden  | … |  Scott Summers / Kyklooppi   |
|  Bruce Davison  | … |  Senaattori Robert Kelly   |
|  Rebecca Romijn-Stamos  | … |  Raven Darkholme / Mystikko   |
|  Ray Park  | … |  Mortimer Toynbee / Sammakko   |
|  Tyler Mane  | … |  Victor Creed / Sapelihammas   |
|  Anna Paquin  | … |  Marie D’Ancanto / Rogue   |
|  Shawn Ashmore  | … |  Bobby Drake / Jäämies   |
|  Brett Morris  | … |  Nuori Erik Lehnsherr   |
Aiheesta muualla

Markku Soikkeli: X-Men.
Yunus Mallı

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Yunus Mallı
Syntymäaika: 24. helmikuuta 1992
Syntymäpaikka: Kassel, Saksa
Pelipaikka: hyökkäävä keskikenttäpelaaja
Pituus: 179 senttimetriä
Paino: 70 kilogrammaa
Seura
Seura: Trabzonspor
Pelinumero: 29
Junioriseurat
: Sportfreunde Fasanenhof
2003–2007: KSV Hessen Kassel
2007–2011: Borussia Mönchengladbach
Seurat
| Vuodet | Seura | O | (M) |
| 2010–2011 | Borussia Mönchengladbach II | 11 | (2) |
| 2011–2016 | Mainz 05 | 129 | (29) |
| 2011–2013 | → Mainz 05 II | 22 | (6) |
| 2017– | VfL Wolfsburg | 68 | (7) |
| 2020 | → 1. FC Union Berlin | 13 | (0) |
Maajoukkue
| 2008–2009 | Saksa U17 | 16 | (1) |
| 2009–2010 | Saksa U18 | 7 | (2) |
| 2010–2011 | Saksa U19 | 8 | (1) |
| 2012 | Saksa U20 | 1 | (0) |
| 2013–2014 | Saksa U21 | 11 | (1) |
| 2015– | Turkki | 25 | (1) |
 Seurajoukkueuran tilastot kattavat vain kansalliset sarjat, päivitetty 9. heinäkuuta 2020.  Maajoukkueuran tilastot päivitetty 9. heinäkuuta 2020.
Yunus Mallı (s. 24. helmikuuta 1992 Kassel) on saksalais-turkkilainen jalkapalloilija, joka edustaa Bundesliigassa pelaavaa VfL Wolfsburgia. Oikeajalkainen Mallı on pelipaikaltaan hyökkäävä keskikenttäpelaaja. Hän on pelannut myös Turkin maajoukkueessa.
Ura > Seurajoukkueura

Mallı on Borussia Mönchengladbachin kasvatti. Hän sai peliaikaa ainoastaan seuran kakkosjoukkueessa tehden siinä vuosina 2010–2011 11 ottelussa kaksi maalia. Heinäkuussa 2011 Mallı siirtyi Bundesliigan 1. FSV Mainz 05:een. Hän debytoi pääsarjatasolla lokakuussa 2011 Hertha BSC:iä vastaan. Avauskaudellaan Mallı pelasi 13 ottelua. Ensimmäisen maalinsa Bundesliigassa Mallı teki tammikuussa 2013 SpVgg Greuther Fürthin verkkoon. Se oli hänen kauden ainoa osumansa 14 ottelussa. Parhaimmalla kaudellaan, kaudella 2014–2015 Mallı teki 31 ottelussa kuusi maalia.
Tammikuussa 2017 Mallı teki vuoteen 2021 ulottuvan sopimuksen Bundesliiga-seura Wolfsburgin kanssa. Alkuvuoden 2020 hän pelasi lainalla Union Berlinissä.
Ura > Maajoukkueura

Mallı on edustanut Saksaa kaikissa nuorten maajoukkueissa alle 17-vuotiaista alle 21-vuotiaisiin. Vuonna 2009 hän oli voittamassa alle 19-vuotiaiden Euroopan-mestaruutta ja osallistui samana vuonna myös ikäluokan MM-kilpailuihin tehden turnauksessa yhden maalin kahdessa pelaamassaan ottelussa. Mallı sanoi kuitenkin haluavansa edustaa aikuisten maajoukkuetasolla Turkkia, jolle hänellä on myös edustusoikeus. Hän debytoi Turkin jalkapallomaajoukkueessa marraskuussa 2015 ystävyysottelussa Qataria vastaan. Vuoden 2019 loppuun mennessä hän on pelannut 25 A-maaottelua ja tehnyt niissä yhden maalin.
Saavutukset

Saksa
Alle 17-vuotiaiden EM-kilpailut: kultaa (2009)
Íon Dragoúmis (kunnallisyksikkö)

| Íon Dragoúmis Ίων Δραγούμης |
| --- | --- |
 Kunnallisyksikön sijainti
 Íon Dragoúmis
 Koordinaatit: 40°25′N, 21°22′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kastoriá
Kunta:  Orestída
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  160302
Väkiluku (2011):  2 899
Aikavyöhyke:  UTC+2
 – Kesäaika:  UTC+3
Rekisterikilpi:  KT
Infobox OKVirheellinen NIMI-arvo: 
Íon Dragoúmis (kreik. Ίων Δραγούμης; virallisesti Δημοτική Ενότητα Ίωνος Δραγούμη, Dimotikí Enótita Íonos Dragoúmi) on yksi Orestídan kunnan kunnallisyksiköistä ja entinen itsenäinen Kreikan kunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 2 899 (vuonna 2011).
Íon Dragoúmiksen kunnallisyksikkö käsittää Orestídan kunnan itäosan. Se on nimetty Makedonian vapaustaistelijoihin kuuluneen Íon Dragoúmiksen mukaan. Kunnallisyksikön suurin asutus on Kostarázin kylä. Íon Dragoúmis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestídan kunnaksi yhdessä Árgos Orestikón kanssa, jolloin se muuttui uuden kunnan kunnallisyksiköksi.
Kunnallisyksikön osat

Íon Dragoúmiin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ampelókipoi | Ampelókipoi | 668 |
| Gérmas | Gérmas | 560 |
| Kostarázi | Kostarázi | 751 |
| Kostarázi | Néo Kostarázi | 0 |
| Milítsa | Milítsa | 371 |
| Vogatsikó | Ágios Nikólaos | 6 |
| Vogatsikó | Vogatsikó | 543 |
Yhteensä: 2 899
Ínachos (kunnallisyksikkö)

| Ínachos Ίναχος |
| --- | --- |
 Ínachoksen Néo Chalkiópoulon kylää.
 Kunnallisyksikön sijainti
 Ínachos
 Koordinaatit: 38°58′N, 21°21′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Amfilochía
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  380402
Väkiluku (2011):  4 760
Aikavyöhyke:  UTC+2
 – Kesäaika:  UTC+3
Postinumero:  300 17
Suuntanumero(t):  26470
Infobox OKVirheellinen NIMI-arvo: 
Ínachos (kreik. Ίναχος; virallisesti Δημοτική Ενότητα Ίναχου, Dimotikí Enótita Ínachou) on yksi Amfilochían kunnan kunnallisyksiköistä ja entinen itsenäinen Kreikan kunta. Se sijaitsee Aitolia-Akarnanian alueyksikössä Länsi-Kreikan alueella. Kunnallisyksikön väkiluku on 4 760 (vuonna 2011).
Ínachoksen kunnallisyksikkö käsittää Amfilochían kunnan itäosan. Se on nimetty alueella virtaavan Achelóos-joen sivuhaaran Ínachoksen mukaan. Kunnallisyksikön suurin asutus on Néo Chalkiópoulon kylä. Ínachos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfilochían kuntaan yhdessä Menídin kanssa, jolloin se muuttui uuden kunnan kunnallisyksiköksi.
Kunnallisyksikön osat

Ínachoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agrídi | Dromítsa | 5 |
| Agrídi | Káminos | 81 |
| Agrídi | Néo Agrídi | 85 |
| Alevráda | Alevráda | 90 |
| Alevráda | Kremastá Sykiás | 19 |
| Alevráda | Pistianá | 15 |
| Amorgianoí | Amorgianoí | 363 |
| Amorgianoí | Chamoríki | 31 |
| Amorgianoí | Malataíiko | 29 |
| Amorgianoí | Prantikó | 3 |
| Bampalió | Bampalió | 66 |
| Chalkiópouloi | Ágioi Theódoroi | 111 |
| Chalkiópouloi | Ágios Minás | 27 |
| Chalkiópouloi | Ágios Vlásios | 14 |
| Chalkiópouloi | Agrapidókampos | 38 |
| Chalkiópouloi | Chalkiópouloi | 53 |
| Chalkiópouloi | Néo Chalkiópoulo | 569 |
| Chalkiópouloi | Prosília | 11 |
| Chalkiópouloi | Xomerí | 4 |
| Empesós | Empesós | 444 |
| Empesós | Fteliá | 8 |
| Empesós | Grammatsoúli | 9 |
| Empesós | Skatzókampos | 56 |
| Empesós | Sykéa | 14 |
| Giannópouloi | Giannópouloi | 70 |
| Giannópouloi | Paliámpela | 124 |
| Malesiáda | Áno Kámpos | 26 |
| Malesiáda | Maranéli | 36 |
| Malesiáda | Néa Malesiáda | 308 |
| Patiópoulo | Diakópia | 31 |
| Patiópoulo | Frágkou | 13 |
| Patiópoulo | Patiópoulo | 66 |
| Patiópoulo | Petsália | 85 |
| Patiópoulo | Thýamos | 386 |
| Perdikáki | Perdikáki | 356 |
| Perdikáki | Pigádia | 47 |
| Petróna | Katsiádes | 21 |
| Petróna | Petróna | 71 |
| Petróna | Rígani | 4 |
| Petróna | Varkó Kyprió | 16 |
| Petróna | Ypapantí | 40 |
| Podogorá | Podogorá | 130 |
| Stathás | Pavliáda | 11 |
| Stathás | Potamiá | 226 |
| Stathás | Stathás | 85 |
| Tríklino | Ampéli | 15 |
| Tríklino | Tríklino | 130 |
| Vrouvianá | Avláki | 97 |
| Vrouvianá | Vrouvianá | 221 |
Yhteensä: 4 760
Austin Butler

| Austin Butler |
| --- | --- |
 Austin Butler The Bikeridersin ensi-illassa vuonna 2024.
Henkilötiedot
Koko nimi:  Austin Robert Butler
Syntynyt: 17. elokuuta 1991 (ikä 33) Anaheim, Kalifornia, Yhdysvallat
Ammatti:  näyttelijä
Näyttelijä
Aktiivisena:  2005–
Merkittävät roolit:  Elvis Presley (Elvis) Feyd-Rautha Harkonnen (Dyyni: Osa kaksi)
Aiheesta muualla
IMDb 
Austin Robert Butler (s. 17. elokuuta 1991 Anaheim, Kalifornia) on yhdysvaltalainen näyttelijä. Hänet tunnetaan parhaiten roolistaan Elvis Presleynä elämäkertaelokuvassa Elvis (2022), josta hänet palkittiin parhaan draamaelokuvan miespääosan Golden Globella. Hän oli roolistaan myös ehdolla parhaan miespääosan Oscar-palkintoon vuoden 2023 gaalassa.
Uransa alussa Butler tunnettiin rooleistaan Disney Channelin ja Nickelodeonin sarjoissa sekä teinidraamasarjoissa, joihin lukeutuvat muun muassa Zoey 101 (2007–2008), Outo, uusi elämä (2010–2011), Vaihdokkaat (2011–2012), Carrien päiväkirjat (2013–2014) ja The Shannara Chronicles (2016–2017). Sitemmin hän on näytellyt muun muassa elokuvissa The Dead Don’t Die (2019), Once Upon a Time in Hollywood (2019), The Bikeriders (2023) ja Dyyni: Osa kaksi (2024).
Vuonna 2023 Time nimesi hänet yhdeksi vuoden vaikutusvaltaisimmista ihmisistä.
Yksityiselämä

Butlerin sukujuuret ovat Suomessa. Hänen äitinsä isoisoisovanhemmat, Matti Matinpoika Sillanpää ja Liisa Jaakontytär Järvelä, olivat suomalaisia maahanmuuttajia Pohjanmaalta, jotka muuttivat Wisconsiniin.
Vuosina 2011–2020 Butler seurusteli näyttelijä Vanessa Hudgensin kanssa. Vuodesta 2021 Butler on seurustellut malli Kaia Gerberin kanssa.
Filmografia

| Elokuvat> Vuosi | Elokuvat> Nimi | Elokuvat> Rooli | Elokuvat> Muuta |
| --- | --- | --- | --- |
| 2009 | Ullakkojengi | Jake Pearson |  |
| 2011 | Seikkailu New Yorkissa | Peyton Leverett | suoraan videolle julkaistu |
| 2011 | The Bling Ring | Zack Garvey | televisioelokuva |
| 2012 | My Uncle Rafael | Cody Beck |  |
| 2015 | The Intruders | Noah Henry |  |
| 2016 | Yoga Hosers | Hunter Calloway |  |
| 2018 | Dude | Thomas Daniels |  |
| 2019 | The Dead Don’t Die | Jack |  |
| 2019 | Once Upon a Time in Hollywood | Tex Watson |  |
| 2022 | Elvis | Elvis Presley |  |
| 2023 | The Bikeriders | Benny |  |
| 2024 | Dyyni: Osa kaksi | Feyd-Rautha Harkonnen |  |
| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Muuta |
| --- | --- | --- | --- |
| 2005–2007 | Ned’s Declassified | Zippy Brewster | 41 jaksoa |
| 2006–2007 | Hannah Montana | Toby / Derek Hanson | 2 jaksoa |
| 2007 | iCarly | Jake Krandle | Jakso: ”Ihastumista” |
| 2007–2008 | Zoey 101 | Danifer / James Garrett | sivurooli; 10 jaksoa |
| 2008 | Out of Jimmy’s Head | Lance | Jakso: ”Princess” |
| 2009 | Ruby & the Rockits | Jordan Gallagher | päärooli; 10 jaksoa |
| 2009 | Zeke ja Luther | Rutger Murdock | Jakso: ”Seikkailijapoika” |
| 2009 | Jonas | Stone Stevens | 2 jaksoa |
| 2009 | C.S.I. Miami | Josh Chapman | Jakso: ”Hyvää syntymäpäivää” |
| 2009 | The Defenders | Cody Dennis | Jakso: ”Nevada v. Dennis” |
| 2010 | Waverly Placen velhot | George | Jakso: ”Positive Alex” |
| 2010–2011 | Outo, uusi elämä | Jones Mager | sivurooli; 10 jaksoa |
| 2011 | C.S.I. New York | Benjamin Gold | Jakso: ”Do or Die” |
| 2011–2012 | Vaihdokkaat | James ”Wilkie” Wilkerson | sivurooli; 14 jaksoa |
| 2012 | Vielä yhdet Chelsea? | Luke | Jakso: ”Believe” |
| 2013–2014 | Carrien päiväkirjat | Sebastian Kydd | päärooli; 26 jaksoa |
| 2014–2015 | Arrow | Chase | 3 jaksoa |
| 2016–2017 | The Shannara Chronicles | Wil Ohmsford | päärooli; 20 jaksoa |
| 2022 | Saturday Night Live | oma itsensä | Jakso: ”Austin Butler / Lizzo” |
| 2024 | Masters of the Air | Gale Cleven | päärooli; minisarja |
Aiheesta muualla

Kuvia tai muita tiedostoja aiheesta Austin Butler Wikimedia Commonsissa
Austin Butler Internet Movie Databasessa. (englanniksi)
Archangel

| Archangel Soulfly |
| --- | --- | --- |

Studioalbumin tiedot
 Julkaistu: 14. elokuuta 2015
 Kesto: 45.22
 Levy-yhtiö: Nuclear Blast Records
Listasijoitukset
  22.
Soulflyn muut julkaisut
| Savages 2013 | Archangel 2015 | Ritual 2018 |
Archangel on Soulflyn kymmenes studioalbumi, joka julkaistiin 14. elokuuta 2015.
Kappaleet

We Sold Our Souls to Metal – 3.00
Archangel – 4.47
Sodomites – 3.55
Ishtar Rising – 2.45
Live Life Hard! – 3.56
Shamash – 3.48
Bethlehem's Blood – 4.18
Titans – 4.44
Deceiver – 2.44
Mother of Dragons – 2.41
You Suffer – 0.10
Acosador Nocturno – 2.45
Soulfly X – 5.42
Kokoonpano

Max Cavalera - laulu, rytmikitara
Marc Rizzo - soolokitara
Igor Cavalera Jnr - basso
Zyon Cavalera - rummut
Arvostelut

Imperiumi: 7/10
Kaaoszine: 8-/10
Aiheesta muualla

Archangel Discogsissa. (englanniksi)
Albumi Archangel Encyclopaedia Metallum -sivustolla (englanniksi)
Soulfly
| --- | --- |
Studioalbumit:   Soulfly  Primitive  3  Prophecy  Dark Ages  Conquer  Omen  Enslaved  Savages  Archangel  Ritual  Totem 
EP:t:   Tribe 
Singlet:   Tribe  Bleed  Umbabarauma  Back To The Primitive  Unleash  Rise of the Fallen  World Scum  Bloodshed  Master of Savagery  Ayatollah of Rock 'n' Rolla  We Sold Our Souls to Metal  Sodomites  Archangel  Titans  No Hope No Fear  Evil Empowered  Ritual  Dead Behind the Eyes  Superstition  Scouring the Vile  Filth Upon Filth 
DVD:t:   Song Remains Insane 
Musiikkivideot:   Bleed  Back to the Primitive  Seek 'n' Strike  Prophecy  Carved Inside  Frontlines  Innerspirit  Unleash  Rise of the Fallen  World Scum  Bloodshed  Archangel  Filth Upon Filth
Ōtaki

| Ōtaki |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Piirikunta:  Kison piirikunta
Pinta-ala:  
 – Kokonaispinta-ala:  310,8 km²
 – Väestötiheys:  2,3 as./km²
Infobox OKVirheellinen NIMI-arvo: 
Ōtaki (jap. 王滝村, Ōtaki-mura) on yksi Japanin kyläkunnista. Kunta sijaitsee Naganon prefektuurin Kison piirikunnassa. Kunnassa asuu 716 asukasta, väestötiheys on 2,3 asukasta neliökilometrillä ja pinta-ala 310,8 neliökilometriä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 1 232 |  |
| 2000 | 1 205 | -27 |
| 2005 | 1 097 | -108 |
| 2010 | 965 | -132 |
| 2015 | 839 | -126 |
| 2020 | 716 | -123 |
Örn Clausen

| Mitalit> Maa:   Islanti.Miesten yleisurheilu.EM-kilpailut  | Mitalit> Maa:   Islanti.Miesten yleisurheilu.EM-kilpailut  | Mitalit> Maa:   Islanti.Miesten yleisurheilu.EM-kilpailut  | Maa:   Islanti> Miesten yleisurheilu. |
| --- | --- | --- | --- |
|  Hopeaa | Bryssel 1950 | Kymmenottelu |  |
Örn Clausen (8. marraskuuta 1928 Reykjavík – 12. joulukuuta 2008 Reykjavík) oli islantilainen yleisurheilija, joka kilpaili moniotteluissa ja pikajuoksussa. Hän edusti seuratasolla reykjavíkiläistä ÍR:ää. Clausen voitti hopeaa kymmenottelussa EM-kisoissa 1950 tuloksellaan 7297 pistettä. Hän osallistui olympialaisiin kerran, vuonna 1948. Tuolloin Clausen osallistui kymmenottelun lisäksi 100 metrin juoksuun. Hän ei selviytynyt alkueristä jatkoon 100 metrillä, mutta sijoittui kahdenneksitoista kymmenottelussa.
Myös Örnin kaksoisveli Haukur oli olympiatason yleisurheilija.
Zainulla Rasulev

Zäynulla Räsül.
Zәynulla bin Xәbibulla bin Rәsül (Rәsülyev, Зәйнулла бин Хәбибулла бин Рәсүл / Рәсүлев, ven. Зайнулла́ Расу́лев, Zainulla Rasulev; 25. maaliskuuta 1833, Orenburgin kuvernementti – 2. helmikuuta 1917, Troitsk) oli baškiiritaustainen islamilainen hahmo, yksi merkittävimmistä jadidismin edustajista. Rasulev perusti uutta opetusmenetelmää käyttävän madrasan Räsüliyä, joka oli Uralin alueella ensimmäisiä. Hän kuului Naqshbandi-nimiseen suufilaisuuden veljeskuntaan. Hän valisti heimolaisiaan kyseisestä islamin mystisestä suuntauksesta ja tuki eri uskonnollisia innovaatioita, kuten Muhammedin syntymän juhlistamista (Mawlid), ja tämän vuoksi oli kiistelty hahmo konservatiivien keskuudessa.
Ōtori-luokka

| Ōtori-luokka / 鴻型水雷艇 |
| --- | --- |

Tekniset tiedot
Uppouma:  840 t (standardi) 1 040 t (kuormattu)
Pituus:  86,8 m (vesiraja) 88,5 m (kokonaispituus)
Leveys:  8,2 m
Syväys:  2,76 m
Nopeus:  30,5 solmua
Miehistöä:  113
Aseistus:  3 × 127 mm/45 type 11 1 × 40 mm ilmatorjuntatykki 3 × 53 cm -torpedoputkea
Ōtori-luokka (jap. 鴻型水雷艇, Ōtori-gata suiraitei) oli keisarillisen Japanin laivaston kahdeksan torpedoveneen muodostama alusluokka, johon kuitenkin piti kuulua kuusitoista alusta. Kahdeksan aluksen hankinta kuitenkin  peruutettiin ennen tilausten vahvistamista.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Ōtori | Maizurun laivastoarsenaali | 8. marraskuuta 1934 | 25. huhtikuuta 1935 | 10. lokakuuta 1936 | upotettu 12. kesäkuuta 1944 |
| Kasasagi | Osaka Iron Works | 4. maaliskuuta 1935 | 18. lokakuuta 1935 | 15. tammikuuta 1937 | upotettu 26. syyskuuta 1943 |
| Hiyodori | Ishikawajima | 26. marraskuuta 1934 | 25. lokakuuta 1935 | 20. joulukuuta 1936 | upotettu 17. marraskuuta 1944 |
| Hayabusa | Yokohaman laivastoarsenaali | 19. joulukuuta 1934 | 28. lokakuuta 1935 | 7. joulukuuta 1936 | upotettu 24. syyskuuta 1944 |
| Hato | Ishikawajima | 28. toukokuuta 1936 | 25. tammikuuta 1937 | 7. elokuuta 1937 | upotettu 16. lokakuuta 1944 |
| Sagi | Harima Shipbuilding Company | 20. toukokuuta 1936 | 30. tammikuuta 1937 | 31. heinäkuuta 1937 | upotettu 8. marraskuuta 1944 |
| Kari | Mitsubishi, Jokohama | 11. toukokuuta 1936 | 20. tammikuuta 1937 | 20. syyskuuta 1937 | upotettu 16. heinäkuuta 1945 |
| Kiji | Taman telakka | 24. lokakuuta 1935 | 26. tammikuuta 1937 | 31. heinäkuuta 1937 | Neuvostoliitolle 1947 |

Luokkaan piti lisäksi kuulua Hatsutaka, Aotaka, Wakataka, Kumataka, Yamadori, Mizutori, Umidori ja Komadori, mutta niiden tilaukset korvattiin sukellusveneentorjunta-alusten numeroiden 4-11 tilauksilla.